
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 22 


15 Φεβρουάριου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

26. Ίδρυση Ενορίας του Ιερού Ναού Αγίου Αρσενίου 

της Ιερός Μητροπόλεως Ελασσώνος στο Συνοικι¬ 
σμό «Εργατικές Κατοικίες - Δρόμου Τσαρίτσανης» 
του Δήμου Ελασσόνας. 1 

27. Έγκριση σύστασης του Κοινωφελούς Ιδρύματος 

με την επωνυμία «ΕΛΛΗΝΙΚΟ ΙΔΡΥΜΑ ΟΓΚΟΛΟ¬ 
ΓΙΑΣ» και κύρωση του οργανισμού αυτού. 2 


28. Τροποποίηση διατάξεων του Π.Δ. 362/84 «Κανονι¬ 
σμός τηλεπικοινωνιών των Ελληνικών Εμπορικών 
Πλοίων» (Α' 124) όπως τροποποιήθηκε με το Π.Δ. 
24/88 (Α' 9) και ρύθμιση θεμάτων προσωπικού ρα¬ 
διοεπικοινωνιών πλοίων που εντάσσονται στο πα¬ 
γκόσμιο ναυτιλιακό σύστημα κινδύνου και ασφά¬ 
λειας (Ο Μ 053). 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 26 
Ίδρυση Ενορίας του Ιερού Ναού Αγίου Αρσενίου της Ιε¬ 
ρός Μητροπόλεως Ελασσώνος στο Συνοικισμό «Ερ¬ 
γατικές Κατοικίες - Δρόμου Τσαρίτσανης» του Δήμου 
Ελασσόνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξειςτου άρθρου 36παρ. 2του Ν. 590/77 «Πε¬ 
ρί του Καταστατικού Χάρτου της Εκκλησίας της Ελλά¬ 
δος» (Α' 146) σε συνδυασμό με τις διατάξεις των άρθρων 
2 και 3 του 8/79 Κανονισμού της Ιερός Συνόδου της Εκ¬ 
κλησίας της Ελλάδος «Περί Ιερών Ναών και Ενοριών» (Α' 
1/1980). 

2) Το άρθρο 29Α'του Ν. 1558/1985 (Α' 137), το οποίο 
προσετέθη με το άρθρο 27 του Ν. 2081/1992 (Α' 154), ό¬ 
πως τροποποιήθηκε με το άρθρο 1 παρ. 2α του Ν. 
2469/1997 (Α'38). 

3) Την υπ’ αριθμ. 3/1999 σύμφωνη γνώμη του Μητροπο- 
λιτικού Συμβουλίου της Ιερός Μητροπόλεως Ελασσώνος. 


4) Την αρ. 90/1999 γνωμοδότηση του Δημοτικού Συμ¬ 
βουλίου Ελασσόνας. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή άλλου Ν.Π.Δ.Δ. 

6) Την 462/1999 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Αγίου Αρσενίου της Ιε¬ 
ρός Μητροπόλεως Ελασσώνος στο Συνοικισμό «Εργατι¬ 
κές Κατοικίες - Δρόμου Τσαρίτσανης» του Δήμου Ελασ¬ 
σόνας. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικό Διατάγματος. 

Αθήνα, 7 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 27 
Έγκριση σύστασηςτου Κοινωφελούς Ιδρύματος μετηνε- 
πωνυμία «ΕΛΛΗΝΙΚΟ ΙΔΡΥΜΑ ΟΓΚΟΛΟΓΙΑΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 3370/1.3.1996 πράξη του συμβολαιο¬ 
γράφου Αθηνών Αθανασίου Ευθυμίου του Χριστόφορου , 
με την οποία: α)το ίδρυμα με την επωνυμία «ΕΛΛΗΝΙΚΟΝ 
ΑΝΤΙΚΑΡΚΙΝΙΚΟΝ ΙΝΣΤΙΤΟΥΤΟΝ» και β) το σωματείο με 
την επωνυμία «ΕΛΛΗΝΙΚΗ ΟΓΚΟΛΟΓΙΚΗ ΕΤΑΙΡΕΙΑ» συ¬ 
νέστησαν κοινωφελές ίδρυμα με την επωνυμία «ΕΛΛΗΝΙ¬ 
ΚΟ ΙΔΡΥΜΑ ΟΓΚΟΛΟΓΙΑΣ» και με έδρα την Αθήνα. 

2. Τις διατάξεις των άρθρωνα) 101 καιΐΐθτου Εισαγω¬ 
γικού Νόμου του Αστικού Κώδικα και β) 108 και 110 του Α¬ 
στικού Κώδικα. 

3.Τηναριθ. 530/1999 γνωμοδότηση του Συμβουλίου Ε¬ 
πικράτειας. 

Με πρόταση του Υπουργού Υγείας και Πρόνοιας, απο¬ 
φασίζουμε: 

Άρθρο Μόνο 

1. Εγκρίνεται η σύσταση του κοινωφελούς ιδρύματος 
με την επωνυμία «ΕΛΛΗΝΙΚΟ ΙΔΡΥΜΑ ΟΓΚΟΛΟΓΙΑΣ», η ο¬ 
ποία έγινε από :α) το ίδρυμα με την επωνυμία «ΕΛΛΗΝΙ¬ 
ΚΟΝ ΑΝΤΙΚΑΡΚΙΝΙΚΟΝ ΙΝΣΤΙΤΟΥΤΟΝ» και β) το σωμα¬ 
τείο με την επωνυμία «ΕΛΛΗΝΙΚΗ ΟΓΚΟΛΟΓΙΚΗ ΕΤΑΙ¬ 
ΡΕΙΑ», με την με αριθμό 3370/1.3.1996 πράξη του 
συμβολαιογράφου Αθηνών Αθανασίου Ευθυμίου του Χρι¬ 
στόφορου. 

2. Το ίδρυμα τούτο αποτελεί Νομικό Πρόσωπο Ιδιωτι¬ 
κού Δικαίου (Ν.Π.Ι.Δ.) υπάγεται στην εποπτεία και τον έ¬ 
λεγχο του Υπουργού Υγείας και Πρόνοιας και διέπεται α¬ 
πό τις διατάξεις της παραπάνω συστατικής πράξης του 
παρακάτω οργανισμού. 

3. Κυρώνεται ο οργανισμός διοίκησης και διαχείρισης 
του ιδρύματος τούτου, που αποτελείται από δεκαεπτά 
(17) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και Διαχείρισης του Κοινωφελούς Ιδρύματος 
με την επωνυμία «ΕΛΛΗΝΙΚΟ ΙΔΡΥΜΑ ΟΓΚΟΛΟΓΙΑΣ». 

Αρθρο 1 

Μορφή - Επωνυμία 

1. Το κοινωφελές ίδρυμα με την επωνυμία «ΕΛΛΗΝΙΚΟ 
ΙΔΡΥΜΑ ΟΓΚΟΛΟΓΙΑΣ» που συστάθηκε από: α)το ίδρυ¬ 
μα με την επωνυμία «ΕΛΛΗΝΙΚΟΝ ΑΝΤΙΚΑΡΚΙΝΙΚΟΝ 
ΙΝΣΤΙΤΟΥΤΟΝ» και β) το σωματείο με την επωνυμία «ΕΛ¬ 
ΛΗΝΙΚΗ ΟΓΚΟΛΟΓΙΚΗ ΕΤΑΙΡΕΙΑ», με την με αριθμό 
3370/1.3.1996 πράξη του συμβολαιογράφου Αθηνών Α¬ 
θανασίου Ευθυμίου του Χριστόφορου, αποτελεί νομικό 
πρόσωπο ιδιωτικού δικαίου και διέπεται από τις διατά¬ 
ξεις της παραπάνω συστατικής πράξης του παρόντος 
οργανισμού. 

Αρθρο 2 
Έδρα 

Έδρα του ιδρύματος ορίζεται η πόλη των Αθηνών. 

Άρθρο 3 

Σφραγίδα - Έγγραφα 

Η σφραγίδα του ιδρύματος είναι κυκλική και αναγράφει 
περιμετρικά μεταξύ δύο ομόκεντρων κύκλων διαφορετι¬ 
κής διαμέτρου τις λέξεις «ΕΛΛΗΝΙΚΟ ΙΔΡΥΜΑ ΟΓΚΟΛΟ¬ 
ΓΙΑΣ» και στο μέσο φέρει απεικόνιση του καρκινικού κυτ¬ 
τάρου και τέσσερα βέλη που κατατείνουν στην εξουδετέ- 
ρωσήτου. 

Όλα τα έγγραφα του Ιδρύματος φέρουν την επιγραφή 
«ΕΛΛΗΝΙΚΟ ΙΔΡΥΜΑ ΟΓΚΟΛΟΓΙΑΣ» (ιδρυθέν υπό του 
«ΕΛΛΗΝΙΚΟΥ ΑΝΤΙΚΑΡΚΙΝΙΚΟΥ ΙΝΣΤΙΤΟΥΤΟΥ» και της 
«ΕΛΛΗΝΙΚΗΣ ΟΓΚΟΛΟΓΙΚΗΣ ΕΤΑΙΡΕΙΑΣ»), 

Για τις σχέσεις του ιδρύματος με την αλλοδαπή, η επω¬ 
νυμία και το περιεχόμενο της σφραγίδας μεταφράζονται 
στην αγγλική γλώσσα. 

Αρθρο 4 
Σκοπός 

Σκοπός του Ιδρύματος είναι η αντιμετώπιση και η κατα¬ 


πολέμηση των κακοήθων όγκων και η εν γένει προαγωγή 
της ογκολογίας. 

Η πραγματοποίηση του ανωτέρω σκοπού θα επιδιωχθεί 
με κάθε επιστημονικό μέσο και τρόπο, ιδιαίτερα δε με τη: 

1. Σχεδίαση, διοργάνωση και πραγμάτωση προγραμμά¬ 
των πρωτογενούς πρόληψης των κακοήθων όγκων, είτε 
αυτοτελώς είτε σε συνεργασία με συγγενείς φορείς της 
ημεδαπής ή αλλοδαπής. 

2. Σχεδίαση, διοργάνωση και πραγμάτωση προγραμμά¬ 
των πληθυσμιακού ελέγχου σε πανελλήνια κλίμακα, για 
την δευτερογενή πρόληψη των κακοήθων όγκων σε στα¬ 
θερές και σε αυτοκινούμενες μονάδες, είτε αυτοτελώς εί¬ 
τε σε συνεργασία με συγγενείς φορείς της ημεδαπής ή 
αλλοδαπής. 

3. Οργάνωση ή συνδιοργάνωση συνεδρίων, συνδιασκέ¬ 
ψεων, σεμιναρίων, διαλέξεων και άλλων εκδηλώσεων επι¬ 
στημονικού ενδιαφέροντος σε επίπεδο εθνικό ή διεθνές 
επί θεμάτων της Ογκολογίας γενικά. 

4. Συνεργασία με άλλα φυσικά ή νομικά πρόσωπα δη¬ 
μοσίου ή ιδιωτικού δικαίου ημεδαπά ή αλλοδαπά για την 
προαγωγή της ογκολογίας σε ερευνητικό, διαγνωστικό 
και θεραπευτικό επίπεδο. 

5. Συγκέντρωση, κωδικοποίηση, αξιολόγηση και αξιο¬ 
ποίηση των επιστημονικών πορισμάτων και πληροφοριών 
από τα προγράμματα πληθυσμιακού ελέγχου και διασύν¬ 
δεση στην Ελλάδα και στο εξωτερικό με τράπεζες πληρο¬ 
φοριών και έκδοση εξειδικευμένων στην ογκολογία συγ¬ 
γραμμάτων, μελετών, περιοδικών κ.λπ. 

6. Ίδρυση και ανάπτυξη, σε συνεργασία με την Τοπική 
Αυτοδιοίκηση και άλλους τοπικούς φορείς, παραρτημά- 
τωντου ιδρύματος στην έδρα κάθε νομού. Η σταθερή μο¬ 
νάδα θα έχει έδρα την επί των οδών Βαλτετσίου 11 και Ιπ- 
ποκράτους 48 πολυκατοικίαν η οποία περιήλθε εις το ΕΛ¬ 
ΛΗΝΙΚΟΝ ΑΝΤΙΚΑΡΚΙΝΙΚΟΝ ΙΝΣΤΙΤΟΥΤΟΝ με την I 
64969/68 δημοσίαν διαθήκηντης Σταματίας Δανιηλίδη με 
σκοπόν εν τέλει, εν όψει και της νομολογίας των Δικαστη¬ 
ρίων, τον κατά προορισμόν επιδιωκόμενον και πραγμα- 
τούμενον υπό του ΕΛΛΗΝΙΚΟΥ ΑΝΤΙΚΑΡΚΙΝΙΚΟΥ ΙΝΣΤΙ¬ 
ΤΟΥΤΟΥ δημοσιεύθηκε με το από 14.1.1971 πρακτικό του 
Πρωτοδικείου Αθηνών και εγένετο αποδεκτή με την με α¬ 
ριθμό 10627/2.4.71 πράξη της Συμβολαιογράφου Αθήνας 
Αναστασίας Παπακωνσταντίνου Μαλάμη νόμιμα μετα- 
γραφείσα, θα λειτουργεί με τον τίτλο «Δ.Π.» για την δευ¬ 
τερογενή πρόληψη των κακοήθων όγκων, κατά προτίμη¬ 
ση επί του πληθυσμού της Νήσου Σάμου. 

7. Κάθε άλλο μέσον το οποίο θα κρινόταν πρόσφορο α¬ 
πό το Διοικητικό Συμβούλιο του Ιδρύματος. 

Άρθρο 5 

Διοικητικό Συμβούλιο 

Το Ίδρυμα διοικείται από πενταμελές Διοικητικό Συμ¬ 
βούλιο που αποτελείται από τον Πρόεδρο, τον Αντιπρόε¬ 
δρο, το Γραμματέα, τον Ταμία και ένα μέλος και η θητεία 
του είναι πενταετής. 

α) Πρόεδρος του Διοικητικού Συμβουλίου του Ιδρύμα¬ 
τος ορίζεται με την παρούσα ιδρυτική πράξη ο νυν Πρόε¬ 
δρος της Ελληνικής Ογκολογικής Εταιρείας, α.ε. καθη¬ 
γητής Ιωάννης Γκαράς, με ισόβιο θητεία. 

Όταν κενωθεί για οποιονδήποτε λόγο η θέση του Προέ¬ 
δρου, το Διοικητικό Συμβούλιο του «Ελληνικού Αντικαρκι- 
νικού Ινστιτούτου» προβαίνει με απόφασή του στην ανά¬ 
δειξη νέου Προέδρου, από μέλη του, για τον υπολειπόμε- 
νο χρόνο της θητείας του Διοικητικού Συμβουλίου του 

Ιδρύματος , περαιτέρω δε ανά πενταετία προβαίνει κατά 
τον ίδιο τρόπο στην ανάδειξη του Προέδρου του Διοικητι¬ 
κού Συμβουλίου του Ιδρύματος. 

β) Από τέσσερα μέλη από τα οποία κατά την πρώτη πε¬ 
νταετία, που αρχίζει από της επομένης ημέρας της δημο- 
σιεύσεως στο ΦΕΚ του Προεδρικού Διατάγματος του ε¬ 
γκριτικού της συστάσεως του Ιδρύματος, ορίζονται τα 
δύο από το Διοικητικό Συμβούλιο του «Ελληνικού Αντι- 
καρκινικού Ινστιτούτου» από μέλη ή μη μέλη αυτού και τα 
άλλα δύο από τον Πρόεδρο της Ελληνικής Ογκολογικής 
Εταιρείας από μέλη ή μη μέλη αυτής. 

Μετά την πρώτη πενταετία ορίζονται τα τρία μέλη του 
Διοικητικού Συμβουλίου του Ιδρύματος από το Διοικητικό 
Συμβούλιο του «Ελληνικού Αντικαρκινικού Ινστιτούτου» 
από μέλη ή μη μέλη αυτού καιτο άλλο μέλος από τον Πρό¬ 
εδρο του Δ.Σ. του Ε.Α.Ι. καιαπότονΠρόεδροτουΔ.Σ.του 
Ελληνικού Ιδρύματος Ογκολογίας από δεκαμελή πίνακα 
συντασσόμενο από το Δ.Σ. της Ε.Ο.Ε. από μέλη ή μη μέλη 
αυτής. Εάν η Ελληνική Ογκολογική Εταιρεία παραλείψει 
την εντός δεκαπενθημέρου από της εγγράφου ειδοποιή- 
σεώς της υπόδειξη του νέου μέλους ή η υπόδειξη αυτή 
δεν είναι δυνατόν να γίνει από οποιοδήποτε λόγο αφορώ- 
ντα την Εταιρεία, η ανάδειξη του νέου μέλους γίνεται με 
απόφαση του Διοικητικού Συμβουλίου του Ε.Α.Ι. 

γ) Το Διοικητικό Συμβούλιο στην πρώτη συνεδρίασή του 
εκλέγει εκ των μελών του με μυστική ψηφοφορία τον Α¬ 
ντιπρόεδρο, το Γραμματέα και τον Ταμία για όλη την πε¬ 
νταετή διάρκεια της θητείας του. 

Σε περίπτωση αναπλήρωσης, κατά το άρθρο 6 του παρό¬ 
ντος καταστατικού, μέλουςτου Διοικητικού Συμβουλίου κα- 
τέχοντος αξίωμα του παρόντος εδαφίου, διεξάγεται για την 
κατάληψη του αξιώματος αυτού νέα εκλογή που ισχύει μέ¬ 
χρι τέλους της θητείας του Διοικητικού Συμβουλίου. 

Τα αξιώματα του Προέδρου, Αντιπροέδρου, Γραμμα¬ 
τέα και Ταμία δεν μπορούν να συμπίπτουν στο αυτό πρό¬ 
σωπο. 

Τα εξερχόμενα μέλη του Διοικητικού Συμβουλίου είναι 
πάντοτε επανεκλέξιμα. 

Άρθρο 6 

Αναπλήρωση Μελών Διοικητικού Συμβουλίου 

Σε περίπτωση θανάτου, παραίτησης ή άλλου οποιουδή- 
ποτε λόγου κενώσεως θέσεως μέλους του Διοικητικού 
Συμβουλίου, ο Πρόεδρος προκαλείτην ανάδειξη νέου μέ¬ 
λους από τα μέλη του Δ.Σ. του Ε.Α.Ι. Εξαιρετικά για την 
πρώτη θητεία του Δ.Σ. εάν το μέλος είχε αναδειχθεί από 
την Ελληνική Ογκολογική Εταιρεία, η ανάδειξη του νέου 
μέλους γίνεται (από τον Πρόεδρο της «ΕΛΛΗΝΙΚΗΣ Ο- 
ΓΚΟΛΟΓΙΚΗΣ ΕΤΑΙΡΕΙΑΣ». 

Άρθρο 7 

Συνεδρίαση του Διοικητικού Συμβουλίου 

1. Το Διοικητικό Συμβούλιο συνεδριάζει όποτε κληθεί α¬ 
πό τον Πρόεδρο. 

Ο Πρόεδρος υποχρεούταινα καλέσειτο Διοικητικό Συμ¬ 
βούλιο σε συνεδρίαση μετά από γραπτή αίτηση τριών α¬ 
πό τα μέλη του, στην οποία πρέπει να αναφέρονται τα 
προς συζήτηση θέματα. 

2. Τα μέλη του Διοικητικού Συμβουλίου καλούνται εγ- 
γράφως δύο τουλάχιστον ημέρες προ της οριζομένης συ¬ 
νεδρίασης. Στην έγγραφη πρόσκληση πρέπει να αναφέ- 
ρονται και τα προς συζήτηση θέματα. 

3. Το Διοικητικό Συμβούλιο αποφασίζει κατά πλειοψη- 


φίατων παρόντων μελώντου και ευρίσκεται σε απαρτία ε¬ 
φόσον παρίστανται τα τέσσερα από τα μέλη του. 

Αν δεν επιτευχθεί απαρτία, το Διοικητικό Συμβούλιο συ¬ 
νέρχεται εκ νέου με τα ίδια θέματα εντός επτά (7) ημερών 
και θεωρείται ότι ευρίσκεται σε απαρτία, εφόσον παρί- 
στανται τρία τουλάχιστον από τα μέλη του. 

4. Μέλη του Διοικητικού Συμβουλίου που απουσιάζουν 
από πέντε (5) κατά σειρά συνεδριάσεις και χωρίς εύλογο 
κατά την κρίση αυτού αιτία, θεωρούνται παραιτηθέντα. 

Σ’ αυτήν την περίπτωση χωρεί η αναπλήρωση αυτών 
των μελών σύμφωνα με την διαδικασία που καθορίζεται 
στο άρθρο 6 σε συνδυασμό με το άρθρο 5 εδαφ. γ'του πα¬ 
ρόντος καταστατικού. 

Άρθρο 8 

Καθήκοντα του Διοικητικού Συμβουλίου 

1. Το Διοικητικό Συμβούλιο διοικεί το Ίδρυμα και τις υ¬ 
ποθέσεις αυτού, διαχειρίζονται την περιουσία του και γε¬ 
νικά αποφασίζει για κάθε θέμα που αφορά τη διοίκηση και 
λειτουργία του, τη διάθεση των πόρων του καθώς και για 
κάθε ενέργεια που συντελεί στην επίτευξη του σκοπού 
του Ιδρύματος , πάντοτε όμως σύμφωνα με τις διατάξεις 
της συστατικής πράξης, το παρόντος καταστατικού, κα¬ 
θώς και των σχετικών κειμένων διατάξεων. 

2. Το Διοικητικό Συμβούλιο ενδεικτικά: 

α) Αποφασίζει για κάθε ζήτημα που συνεπάγεται οποια¬ 
δήποτε δαπάνη ή νομική υποχρέωση του Ιδρύματος. Για 
δαπάνες μέχρι ποσού εκάστοτε υπ'αυτού καθοριζομένου 
έχει το δικαίωμα να αναθέτει τη διενέργεια ορισμένων 
πράξεων και σε υπαλλήλους του Ιδρύματος. 

β) Διορίζει και απολύει το προσωπικό του Ιδρύματος, 
κανονίζει τις αποδοχές αυτού και ασκεί επ’ αυτού την πει¬ 
θαρχική εξουσία. 

γ) Συντάσσει και τροποποιεί τους κανονισμούς των δια¬ 
φόρων εσωτερικών υπηρεσιών καιλειτουργιώντου Ιδρύ¬ 
ματος, ανάλογα με τις εκάστοτε ανάγκες αυτού, καθώς ε¬ 
πίσης και των διαφόρωντμημάτωντου. 

δ) Εγκρίνει τον προϋπολογισμό και τον απολογισμό των 
εσόδων και εξόδων και ψηφίζει κάθε συμπληρωματική πί¬ 
στωση. 

ε) Αποδέχεται κληρονομιές, κληροδοσίες και δωρεές ή 
άλλες εισφορές με ή και άνευ όρων, αρνείται αιτιολογη¬ 
μένα την αποδοχή τους και συνομολογεί κάθε σύμβαση α¬ 
κόμα και συμβιβασμό και συνυποσχετικό με οποιουσδή- 
ποτε όρους. 

Άρθρο 9 

Μεταβίβαση Καθηκόντων Διοικητικού Συμβουλίου 

Το Διοικητικό Συμβούλιο έχει το δικαίωμα να αναθέτει 
σε μέλη αυτού την άσκηση ορισμένων καθηκόντων αυ¬ 
τού, τα οποία αφορούν την εποπτεία της λειτουργίας των 
μονάδων πρόληψης καρκίνου καθώς και των άλλων τμη¬ 
μάτων και υπηρεσιών. 

Επίσης το Διοικητικό Συμβούλιο έχει το δικαίωμα να με¬ 
ταβιβάζει σε συσταθησόμενες από αυτό επιτροπές απο- 
τελούμενες από μέλη ή μη μέλη του, την αρμοδιότητα για 
κάθε ενέργεια που αφοράτην εκτέλεση του τακτικού προ¬ 
ϋπολογισμού και την έγκριση δαπανών σε βάρος των πι¬ 
στώσεων αυτού. 

Άρθρο 10 

Καθήκοντα Προέδρου 

Ο Πρόεδρος: 

α) Αντιπροσωπεύει το Ίδρυμα ενώπιον των δικαστή- 

ρίων, τακτικών και διοικητικών και κάθε άλλης αρχής κα¬ 
θώς επίσης και απέναντι σε κάθε φυσικό ή νομικό πρόσω¬ 
πο. 

β) Συγκαλεί το Διοικητικό Συμβούλιο και διευθύνει τις 
συνεδριάσεις αυτού. 

γ) Διατάσσει την πληρωμή κάθε δαπάνης επί τη βάσει 
του ψηφισθέντοςπροϋπολογισμού, ή αποφασισθείσης α¬ 
πό το Διοικητικό Συμβούλιο και 
δ) Εκτελείτις αποφάσεις του Διοικητικού Συμβουλίου. 

Άρθρο 11 

Καθήκοντα Αντιπροέδρου 

Σε περίπτωση κωλύματος ή απουσίας, αναπληρώνει 
τον Πρόεδρο ο Αντιπρόεδρος και τον Αντιπρόεδρο το αρ¬ 
χαιότερο μέλος του Διοικητικού Συμβουλίου. 

Άρθρο 12 

Καθήκοντα Γραμματέα 
Ο Γραμματέας: 

α) Επιμελείται της συντάξεως των πρακτικών του Διοι¬ 
κητικού Συμβουλίου. 

β) Συντάσσει και υποβάλλει κατά την λήξη κάθε έτους 
προς έγκριση στο Διοικητικό Συμβούλιο την έκθεση πε¬ 
πραγμένων. 

γ) Συνυπογράφει με τον Πρόεδρο κάθε χρηματική εντο¬ 
λή , καθώς επίσης και κάθε έγγραφο που παραπέμπεται σ’ 
αυτόν από τον Πρόεδρο. 

δ) Φυλάσσει τα έγγραφα, τη βιβλιοθήκη και τη σφραγί¬ 
δα του Ιδρύματος. 

Το Γ ραμματέα σε περίπτωση κωλύματος αναπληρώνει 
ένα από τα μέλη του Διοικητικού Συμβουλίου που ορίζεται 
από το Διοικητικό Συμβούλιο. 

Άρθρο 13 
Καθήκοντα Ταμία 

Ο Ταμίας: 

α) Εισπράττει κάθε εισφορά, συνδρομή, δωρεά, κληρο¬ 
νομιά, κληροδοσία καθώς και κάθε εν γένει πρόσοδο του 
Ιδρύματος με αριθμημένη διπλότυπη απόδειξη. 

β) Εκτελεί κάθε πληρωμή με βάση το προσήκον ένταλ¬ 
μα. 

γ) Τηρεί τα απαιτούμενα βιβλία περί της διαχειρίσεως 
της περιουσίας του ιδρύματος. 

δ) Καταθέτει τα έσοδα στο όνομα του ιδρύματος, σε πι¬ 
στωτικό ίδρυμα, έχοντας την ευχέρεια να παρακρατεί α¬ 
πό αυτά ένα ποσό, που είναι αναγκαίο για την πληρωμή ε¬ 
κτάκτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

ε) Αναλαμβάνει τις καταθέσεις μόνο μετά από απόφαση 
του Διοικητικού Συμβουλίου, η οποία ισχύει επί μερικών 
αναλήψεων μέχρι συμπληρώσεως του ορισθέντος πο¬ 
σού. Το Διοικητικό Συμβούλιο δύναται να εξουσιοδοτήσει 
τον Πρόεδρο και τον Γ ραμματέα προκειμένου να προσ¬ 
διορίζουν τα κάθε φορά αναληπτέα ποσά μέχρι συμπλη¬ 
ρώσεως του όλου προσδιορισθέντος ποσού. 

στ) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

Τον Ταμία όταν απουσιάζει ή κωλύεται αναπληρώνει άλ¬ 
λο μέλος του Διοικητικού Συμβουλίου που ορίζεται με α¬ 
πόφαση αυτού. Με απόφαση επίσηςτου Διοικητικού Συμ¬ 
βουλίου μπορεί να ανατίθενται ορισμένα από τα καθήκο- 


ντά του σε υπάλληλο του Ιδρύματος, επίσης μπορεί να ο¬ 
ρίζεται και βοηθός αυτού (λογιστής ή εισπράκτωρ) έμμι¬ 
σθος. 

Άρθρο 14 
Περιουσία - Πόροι 

I. Η περιουσία του ιδρύματος αποτελείται: 

Α) Από τα κινητά πράγματα τα λεπτομερώς αναγραφό¬ 
μενα στις σχετικές καταστάσεις, μία δια το ΕΛΛΗΝΙΚΟΝ 
ΑΝΤΙΚΑΡΚΙΝΙΚΟΝ ΙΝΣΤΙΤΟΥΤΟΝ και μία δια την ΕΛΛΗΝΙ¬ 
ΚΗ ΟΓΚΟΛΟΓΙΚΗ ΕΤΑΙΡΕΙΑ, οι οποίες αφού υπογράφτη¬ 
καν νόμιμα προσαρτήθηκαν στο 3370/1.3.1996 συμβό¬ 
λαιο. 

Τα ανωτέρω κινητά πράγματα το Ίδρυμα Ελληνικόν Α- 
ντικαρκινικόν Ινστιτούτον και το σωματείο «Ελληνική Ο- 
γκολογική Εταιρεία» δι’ ιδιαιτέρας πράξεως θα μεταβιβά¬ 
σουν κατά πλήρη κυριότητα, νομή και κατοχή στο ίδρυμα. 

Β) Το Ελληνικό Αντικαρκινικό Ινστιτούτο παραχωρεί στο 
Ίδρυμα τη χρήση των διαμερισμάτων με τα στοιχεία: Ι/ΙΙ 
του ισογείου ορόφου επιφάνειας μέτρων τετραγωνικών 
σαράντα πέντε (45), 2/12 του ισογείου επιφάνειας μέτρων 
τετραγωνικών εξήντα εννέα και 50% (69,50). 3/Ρ-10 του 
δεύτερου (Β) πάνω από το ισόγειο ορόφου επιφάνειας μέ¬ 
τρων τετραγωνικών σαράντα έξι και 90% (46,90) και4/Δ14 
του τέταρτου (Δ) πάνω από το ισόγειο ορόφου επιφάνει¬ 
ας μέτρων τετραγωνικών εβδομήντα δύο και 85% (72,85) 
της επί της οδού Βαλτετσίου 11 και Ιπποκράτους 48, στη 
συνοικία ΝεάποληςτωνΑθηνώνπολυκατοικίας κτισμένης 
σε οικόπεδο έκτασης μέτρων τετραγωνικών τριακοσίων 
ογδόντα πέντε και 31% (385,31), η οποία περιήλθε σ’ αυ¬ 
τό κατά τα ανωτέρω από δημόσια διαθήκη της Σταματίας 
Δανιηλίδη, τα οποία ήδη χρησιμοποιούνται από την Ελλη¬ 
νική Ογκολογική Εταιρεία, καθώς και όσων διαμερισμά¬ 
των της ίδιας πολυκατοικίας θα ελευθερωθούν στο μέλ¬ 
λον από τις μισθώσεις που τα βαρύνουν, με σκοπό τη στέ¬ 
γαση των Γ ραφείων, των Υπηρεσιών και της σταθερής 
πρότυπης μονάδας πρόληψης καρκίνου του Ιδρύματος. 

Γ) Η Ελληνική Ογκολογική Εταιρεία εισφέρει στο Ίδρυ¬ 
μα: 

α) την επιστημονική μεθοδολογία, τη τεχνογνωσία, την 
γνώση της οργανωτικής δομής δια την πραγμάτωση προ¬ 
γραμμάτων πληθυσμιακού ελέγχου για έγκαιρη διάγνω¬ 
ση του καρκίνου του μαστού και του τραχήλου της μή¬ 
τρας 

β) τη χρήση αρχείου αποτελουμένου εκτετρακοσίων χι¬ 
λιάδων (400.000) μαστογραφιών μετά των διαγνώσεών 
τους, εκ διακοσίων πενήντα χιλιάδων (250.000) πλακιδίων 
κολποτρναχηλικών επιχρισμάτων μετά των διαγνώσεών 
τους και των σχετικών ερωτηματολογίων. Το αρχείο αυτό 
προέρχεται από τα προγράμματα πληθυσμιακού ελέγχου 
που πραγματοποιεί η Ελληνική Ογκολογική Εταιρεία από 
το έτος 1989 μέχρι και σήμερα και 

γ) τη χρήση του ηλεκτρονικού αρχείου και των λογισμι¬ 
κών προγραμμάτων εισαγωγής και επεξεργασίας στοι¬ 
χείων με τα προγράμματα πληθυσμιακού ελέγχου. 

II. Πόροι του Ιδρύματος είναι: 

1. Οι πόροι το Ίδρυμα δωρεές, κληροδοσίες και κληρο¬ 
νομιές. 

2. Οι εισφορές του Δημοσίου και των Δήμων και παντός 
άλλου φυσικού ή νομικού προσώπου Δημοσίου ή Ιδιωτι¬ 
κού Δικαίου, ημεδαπού ή αλλοδαπού. 

3. Τα εισοδήματα εκ της περιουσίας του Ιδρύματος και 

4. Κάθε άλλο έσοδο νόμιμης προέλευσης. 

Άρθρο 15 

Συνδρομητές, Δωρητές, Ευεργέτες 

α) Οι εισφέροντες στο Ίδρυμα ετησίως τουλάχιστον 
1.000.000 δραχμές ονομάζονται «συνδρομητές». 

β) Οι εισφέροντες εφ'άπαξ τουλάχιστον 50.000.000 
δραχμές ονομάζονται «δωρητές». 

γ) Οι εισφέροντες εφ’ άπαξ τουλάχιστον 100.000.000 
δραχμές ανακηρύσσονται «μεγάλοι ευεργέτες». 

Τα ανωτέρω ποσά δύνανται να μεταβληθούν με απόφα¬ 
ση του Διοικητικού Συμβουλίου. 

δ) Η ονομασία των συνδρομητών και δωρητών και η α¬ 
νακήρυξη των ευεργετών γίνεται με πράξη του Διοικητι¬ 
κού Συμβουλίου, το οποίο και αποφασίζει και για τυχόν 
περαιτέρω τιμητικές διακρίσεις,όπως βραβεύσεις, ανα¬ 
γραφή των ονομάτων τους σε πλάκα και άλλα. 

Άρθρα 16 

Τροποποίηση Καταστατικού 

Το παρόν καταστατικό δύναται να τροποποιηθεί ή συ¬ 
μπληρωθεί με απόφαση του Δ.Σ., προς τούτο συγκαλου- 
μένου, λαμβανομένη δια ψήφου των τεσσάρων πέμπτων 
του όλου αριθμού των μελών του Δ.Σ. 

Επίσης κατά την παραπάνω συνεδρίαση του Δ.Σ. τα μέ¬ 
λη δεν μπορεί να είναι ολιγότερα των τεσσάρων πέμπτων 
του όλου αριθμού των μελών αυτού. 

Άρθρο 17 

Διάλυση του Ιδρύματος - Τύχη Περιουσίας 

1. Η διάλυση του Ιδρύματος αποφασίζεται δια πλειοψη- 
φίας των τεσσάρων πέμπτων του όλου αριθμού των με¬ 
λών του Δ.Σ., το οποίο συγκαλείται ειδικώς για το σκοπό 
αυτό και απαρτίζεται επίσης από τα τέσσερα πέμπτα του 
όλου αριθμού των μελών αυτού. 

2. Σε περίπτωση διάλυσηςτου Ιδρύματος, είτε κατά τον 
παραπάνω τρόπο είτε καθ’ οιονδήποτε άλλο τρόπο, η πε¬ 
ριουσία του περιέχεται στο «Ελληνικό Αντικαρκινικό Ινστι¬ 
τούτο» πλην των σωζομένων κινητών πραγμάτων που έχει 
εισφέρει η «Ελληνική Ογκολογική Εταιρεία» τα οποία θα 
περιέρχονται σ’ αυτή. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος Διατάγματος. 


Αθήνα, 8 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΛΗΜΑΣ 

□ 


(3) 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 28 
Τροποποίηση διατάξεωντου Π.Δ. 362/84 «Κανονισμός τη¬ 
λεπικοινωνιών των Ελληνικών Εμπορικών Πλοίων» (Α' 
124) όπως τροποποιήθηκε με το Π.Δ. 24/88 (Α' 9) και 
ρύθμιση θεμάτων προσωπικού ραδιοεπικοινωνιών 
πλοίων που εντάσσονται στο παγκόσμιο ναυτιλιακό 
σύστημα κινδύνου και ασφάλειας (0Μ035). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παραγρ. 1,32 παραγρ. 2, 


36παραγρ. 2,87παρ. 2 και 135του Ν.Δ. 187/73 «περί Κώ- 
δικος Δημοσίου Ναυτικού Δικαίου» (Α 261). 

2. Τις διατάξεις του ν. 2537/97 «Κύρωση των Τελικών 
Πράξεων των Διασκέψεων Πληρεξουσίων Γενεύης (1992) 
και Κυότο (1994) της Διεθνούς Ένωσης Τηλεπικοινωνιών 
(Α’ 237)». 

3. Τις διατάξειςτου κεφαλαίου Ι\/του Π.Δ. 474/91 «Απο¬ 
δοχή τροποποιήσεων της Διεθνούς Σύμβασης «περί α¬ 
σφαλείας της ανθρώπινης ζωής εν θαλάσση 1974» και 
«του Πρωτοκόλλου 1978 αυτής», που αφορούν τις ραδιο¬ 
επικοινωνίες, τα πιστοποιητικά και άλλα θέματα» (ΑΊ 75). 

4. Τις διατάξεις του Π.Δ. 132/97 «Αποδοχή τροποποιή¬ 
σεων έτους 1995 της Διεθνούς Σύμβασης «Για πρότυπα 
εκπαίδευσης, έκδοσης πιστοποιητικών και τήρησης φυ¬ 
λακών των ναυτικών, 1978» (Α' 116). 

5. Την απόφαση 625/11.11.1998 του Πρωθυπουργού 
και του Υπουργού Μεταφορών και Επικοινωνιών «Ανάθε¬ 
ση αρμοδιοτήτων του Υπουργού Μεταφορών και Επικοι¬ 
νωνιών στον Υφυπουργό Μεταφορών και Επικοινωνιών» 
(Β’ 1179). 

6. Τις διατάξειςτου άρθρου 29Ατου Ν. 1558/85 «Κυ¬ 
βέρνηση και κυβερνητικά όργανα» (Ά137) που προστέ¬ 
θηκε με το άρθρο 27 του Ν. 2081/92 (Α' 154) και τροπο¬ 
ποιήθηκε μετο άρθρο 1 παρ. 2ατου Ν. 2469/1997 (Ά38). 

7. Τις διατάξειςτου Π.Δ. 103/1999 (Α’ 110) «Κανόνες και 
πρότυπα ασφάλειας για τα επιβατηγό πλοία σύμφωνα με 
την Οδηγία 98/18/ΕΚ του Συμβουλίου της 17ης Μαρτίου 
1998» μετο οποίο ενσωματώθηκε στην Ελληνική νομοθε¬ 
σία η αναφερόμενη σ’ αυτό Οδηγία των Ευρωπαϊκών Κοι¬ 
νοτήτων. 

8. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

9. Την 338/24.11.98 γνωμοδότηση του Συμβουλίου Ε¬ 
μπορικού Ναυτικού. 

10. Την 438/9.11.99 γνωμοδότηση του Συμβουλίου της 
Επικράτειας μετά από πρόταση του Υπουργού Εμπορι¬ 
κής Ναυτιλίας και του Υφυπουργού Μεταφορών και Επι¬ 
κοινωνιών, αποφασίζουμε: 

Άρθρο 1 

Στο άρθρο 24 του Π.Δ. 362/84 προστίθεται παράγρα¬ 
φος 7 ως εξής: 

«7. Το πιστοποιητικό ασφαλείας ραδιοεπικοινωνιών Φ/Γ 
πλοίου που εντάσσεται στο παγκόσμιο ναυτιλιακό σύστη¬ 
μα κινδύνου και ασφαλείας, ΟΙοόαΙ ΜαπΙιπίθ ϋίεΐΓθεε από 
δαίθΐγ δγείθπι (ΟΜϋδδ), μπορεί να εκδίδεται και από 
τους Αναγνωρισμένους Οργανισμούς (Νηογνώμονες) 
που έχουν εξουσιοδοτηθεί από τη χώρα με την προϋπό¬ 
θεση ότι διαθέτουν επιθεωρητές που κατέχουν τα προ- 
βλεπόμενα από τα σχετικά πρότυπα της Διεθνούς Ένω¬ 
σης Νηογνωμόνων (ΙηίθΓηαΙίοηαΙ ΑεεοοίαΙίοη οί ΟΙαεείίί- 
οαίίοπ δοοίθΙίθε/ΕΜϋ/ΙΑΟδ) προσόντα. 

Άρθρο 2 

Στα «ΠΕΡΙΕΧΟΜΕΝΑ» του Κανονισμού που τίθεται σε ε¬ 
φαρμογή με το άρθρο πρώτο του Π.Δ. 362/84 (Α' 124) 
προστίθεται «ΜΕΡΟΣ ΠΕΜΠΤΟ» ως εξής: 

«ΜΕΡΟΣ ΠΕΜΠΤΟ 

Άρθρο 54: Ορισμοί 

Άρθρο 55: Προσωπικό ραδιοεπικοινωνιών 

Άρθρο 56: Ραδιοεπικοινωνίες κινδύνου επείγοντος και 
ασφάλειας 

Άρθρο 57: Καθήκοντα προσωπικού ραδιοεπικοινωνιών 

Άρθρο 58: Καθήκοντα υπεύθυνου χειριστή ραδιοεπικοι¬ 
νωνιών 

Άρθρο 59: Καθήκοντα ραδιοηλεκτρονικού» 

Άρθρο 3 

Προστίθεται νέο «ΜΕΡΟΣ ΠΕΜΠΤΟ» του Π.Δ. 362/84 
που απαρτίζεται από τα άρθρα 54,55,56,57,58,59, ως ε¬ 
ξής: 

«ΜΕΡΟΣ ΠΕΜΠΤΟ 

ΘΕΜΑΤΑ ΠΡΟΣΩΠΙΚΟΥ ΡΑΔΙΟΕΠΙΚΟΙΝΩΝΙΩΝ ΠΑΟΙΩΝ 

ΠΟΥ ΕΝΤΑΣΣΟΝΤΑΙ ΣΤΟ ΠΑΓΚΟΣΜΙΟ ΝΑΥΤΙΛΙΑΚΟ 
ΣΥΣΤΗΜΑ ΚΙΝΔΥΝΟΥ ΚΑΙ ΑΣΦΑΛΕΙΑΣ (0Μ055) 

Άρθρο 54 
Ορισμοί 

Για τους σκοπούς του παρόντος ΜΕΡΟΥΣ ισχύουν οι ό¬ 
ροι και οι έννοιες που καθορίζονται από τον κανονισμό 2 
του Κεφαλαίου IV της Διεθνούς Σύμβασης «Περί Ασφα¬ 
λείας Ανθρώπινης Ζωής εν Θαλάσση, 1974», όπως αυτό 
έγινε αποδεκτό κατά το Π.Δ. 474/91 (Α 175). 

Άρθρο 55 

Προσωπικό Ραδιοεπικοινωνιών 

1. Σε κάθε πλοίο που εντάσσεται στο παγκόσμιο ναυτι¬ 
λιακό σύστημα κινδύνου και ασφάλειας (ΘΜϋ53), για τη 
διεξαγωγή των ραδιοεπικοινωνιών, πρέπει να υπηρετούν 
ως μέλη του πληρώματος κάτοχοι πιστοποιητικών που 
προβλέπονται από τις διατάξεις του Διεθνούς Κανονι¬ 
σμού Ραδιοεπικοινωνιών (ΔΚΡ), ανάλογα με την περιοχή 
ταξιδίων του και τη μέθοδο συντήρησης του ραδιοεξο- 
πλισμού που έχει επιλεγεί. 

2. Για την εκτέλεση πλόων στη θαλάσσια περιοχή Α1 α¬ 
παιτείται ένα τουλάχιστον από τα μέλη του πληρώματος 
να έχει γνώση χειρισμού ραδιοεξοπλισμού ΘΜϋ38 και 
των σχετικών κανονισμών, η οποία αποδεικνύεται από την 
κατοχή πιστοποιητικού χειριστού περιορισμένης χρήσε- 
ως ΘΜϋ33 ή πιστοποιητικού χειριστού γενικής χρήσεως 
ΘΜΩ33 ή ραδιοηλεκτρονικού Α’ ή Β’ τάξεως που προ- 
βλέπονται από τις διατάξεις του Διεθνούς Κανονισμού 
Ραδιοεπικοινωνιών. 

3. Για την εκτέλεση πλόων στις θαλάσσιες περιοχές Α2, 
Α3 και Α4 απαιτείται δύο τουλάχιστον από τα μέλη του 
πληρώματος να έχουν γνώση χειρισμού ραδιοεξοπλι- 
σμού ΘΜΩ33 και των σχετικών κανονισμών, η οποία απο- 
δεικνύεται από την κατοχή πιστοποιητικού χειριστού γενι¬ 
κής χρήσεως ΘΜϋ33 ή ραδιοηλεκτρονικού Α’ ή Β’ τάξε¬ 
ως που προβλέπονται από τις διατάξεις του Διεθνούς 
Κανονισμού Ραδιοεπικοινωνιών. Ο πλοίαρχος ορίζει με 
εγγραφή στο ημερολόγιο γεφύρας και στο ημερολόγιο 
ραδιοεπικοινωνιών του πλοίου τα μέλη του πληρώματος 
που αποτελούντο προσωπικό ραδιοεπικοινωνιών. 

4. Κατά παρέκκλιση των διατάξεων της προηγουμένης 
παραγράφου, ο Κλάδος Ελέγχου Εμπορικών Πλοίων (ΚΕ- 
ΕΠ), μετά από αίτηση του πλοιοκτήτη, εφοπλιστή, διαχει¬ 
ριστή ή πλοιάρχου του πλοίου, λαμβάνοντας υπόψη και 
την απόσταση του συγκεκριμένου ταξιδιού, ή τις καιρικές 
και/ή τηλεπικοινωνιακές συνθήκες που επικρατούν στην 
περιοχή πλου μπορεί να επιτρέψειτην εκτέλεση πλόων σε 
θαλάσσιες περιοχές Α2 ή την εκτέλεση μεμονωμένου τα¬ 
ξιδιού σε θαλάσσιες περιοχές Α3, εφόσον στο πλοίο υπη¬ 
ρετεί ένα τουλάχιστον μέλος του πληρώματος που έχει 


πιστοποιητικό χειριστού ΘΜϋ33 που αναφέρεται στην 
προηγούμενη παράγραφο. 

5. Στις περιπτώσεις που μεταξύ των μεθόδων συντήρη¬ 
σης του ραδιοεξοπλισμού περιλαμβάνεται και η μέθοδος 
συντήρησης ενπλω, το μέλος του πληρώματος στο οποίο 
ανατίθενται τα καθήκοντα συντήρησης των ραδιοηλε¬ 
κτρικών συσκευών, πρέπει να κατέχει το προβλεπόμενο, 
από τον Διεθνή Κανονισμό Ραδιοεπικοινωνιών, πιστοποι¬ 
ητικό ραδιοηλεκτρονικού Α’ ή Β’ τάξης, που εκδίδεται α¬ 
πό το ΥΕΝ. 

6. Σε περίπτωση κατά την οποία το πλοίο αποπλεύσει α¬ 
πό οποιοδήποτε λιμάνι χωρίς να διατίθεται το προβλεπό¬ 
μενο από το άρθρο αυτό προσωπικό ραδιοεπικοινωνιών 
ευθύνεται ο πλοίαρχος. 

7. Απαγορεύεται η χρήση του εξοπλισμού ραδιοεπικοι¬ 
νωνιών από πρόσωπα που δεν έχουν ορισθεί από τον 
πλοίαρχο. 

Άρθρο 56 

Ραδιοεπικοινωνίες κινδύνου επείγοντος και ασφάλειας 

1. Η ευθύνη για τη διαχείριση των ραδιοεπικοινωνιών 
κινδύνου, επείγοντος και ασφάλειας ανατίθεται με εντολή 
του πλοιάρχου, που καταχωρείται στο ημερολόγιο γεφύ¬ 
ρας και στο ημερολόγιο ραδιοεπικοινωνιών του πλοίου, 
σε ένα από τα μέλη του πληρώματος του προηγουμένου 
άρθρου. Στην περίπτωση που στο πλοίο υπηρετεί ως μέ¬ 
λος πληρώματος κάτοχος πιστοποιητικού ραδιοηλεκτρο- 
νικού Α’ ή Β’ τάξης, ανατίθεται σ’ αυτόν η ευθύνη διαχεί¬ 
ρισης των ραδιοεπικοινωνιών κινδύνου, επείγοντος και α¬ 
σφαλείας. 

2. Μέχρι την 1.2.2004 στα επιβατηγό πλοία που φέρουν 
ραδιοεξοπλισμό ΘΜΩ33 τα οποία εκτελούν πλόες κατη¬ 
γορίας Β μεταξύ ελληνικών λιμένων συνολικής διαδρο¬ 
μής άνω των ογδόντα (80) ναυτικών μιλίων από το αρχικό 
μέχρι το τελικό λιμάνι προορισμού ή κατηγορίας Α, όπως 
ορίζονται στο άρθρο 4του Π.Δ. 103/99 (Α’ 110) και έχουν 
μεταφορική ικανότητα πάνω από 250 επιβάτες, ως υπεύ¬ 
θυνος για τη χρήση των επικοινωνιών κινδύνου και ασφα¬ 
λείας και τη διεκπεραίωση των γενικών ραδιοεπικοινω¬ 
νιών του πλοίου, ναυτολογείται ραδιοτηλεγραφητής Α’ 
τάξης Εμπορικού Ναυτικού κάτοχος πιστοποιητικού γενι¬ 
κού χειριστού ΘΜΩ33 ή ραδιοηλεκτρονικού Α’ ή Β’ τάξης. 

3. Ο ΚΕΕΠ δύναται μέχρι την αναφερόμενη στην προη¬ 
γούμενη παράγραφο ημερομηνία, να εγκρίνει τον ορισμό 
ως υπεύθυνου για τη διαχείριση των επικοινωνιών κινδύ¬ 
νου και ασφάλειας, μέλους πληρώματος που δεν κατέχει 
τις προϋποθέσεις ή/και ειδικότητες της παραγράφου 2 
του άρθρου αυτού, όταν δεν προσφέρονται ναυτικοί που 
να πληρούν τις προϋποθέσεις αυτές. 

Άρθρο 57 

Καθήκοντα προσωπικού ραδιοεπικοινωνιών 

1. Το προσωπικό ραδιοεπικοινωνιών των πλοίων ΘΜΩ- 
33, οφείλει να εκτελεί γενικά την υπηρεσία ραδιοεπικοι¬ 
νωνιών του πλοίου συμμορφούμενο προς τις σχετικές με 
τις ραδιοεπικοινωνίες υποχρεώσεις, όπως αυτές καθορί¬ 
ζονται στη Διεθνή Σύμβαση Τηλεπικοινωνιών, στο Διεθνή 
Κανονισμό Ραδιοεπικοινωνιών, στη Διεθνή Σύμβαση για 
την Ασφάλεια της Ανθρώπινης Ζωής στη Θάλασσα, στη 
Διεθνή Σύμβαση για πρότυπα εκπαίδευσης, έκδοσης πι¬ 
στοποιητικών και τήρησης φυλακών όπως ισχύει και στην 
αριθ. 1218.38/01/98/25.6.98 Υ.Α. «Εισαγωγή του παγκο¬ 
σμίου ναυτιλιακού συστήματος κινδύνου και ασφαλείας 

(<3Μϋ33) στα εμπορικά πλοία με ελληνική σημαία» (Β' 
704). 

2. Τα ανατιθέμενα κατά το άρθρο 58 του παρόντος, κα¬ 
θήκοντα στον υπεύθυνο χειριστή ραδιοεπικοινωνιών, α¬ 
ποτελούν πρόσθετα καθήκοντα ανεξάρτητα από τα καθή¬ 
κοντα της ειδικότητάς του, όπως αυτά καθορίζονται από 
τον κανονισμό εργασίας επί ελληνικών φορτηγών πλοίων 
οκτακόσιων κ.ο.χ. και άνω (Β.Δ. 806/70 Α'275) και από τον 
κανονισμό εσωτερικής υπηρεσίας ελληνικών επιβατηγών 
πλοίων πεντακοσίων κ.ο.χ. και άνω (Β.Δ. 683/60 Α' 158). 

3. Στον υπεύθυνο χειριστή ραδιοεπικοινωνιών κινδύνου, 
επείγοντος και ασφαλείας δεν ανατίθενται άλλα καθήκο¬ 
ντα στον πίνακα διαίρεσης πληρώματος. 

4. Ο πλοίαρχος συμμορφώνεται προς τις σχετικές με 
την τήρηση φυλακής ραδιοεπικοινωνιών υποχρεώσεις 
του που καθορίζονται στη Διεθνή Σύμβαση για πρότυπα 
εκπαίδευσης, έκδοσης πιστοποιητικών και τήρησης φυ¬ 
λακών, όπως ισχύει και: 

(α) εξασφαλίζει την ομαλή διεξαγωγή των ραδιοεπικοι¬ 
νωνιών του πλοίου χωρίς να επηρεάζεται η ασφαλής τή¬ 
ρηση των λοιπών φυλακών και η ομαλή άσκηση των λοι¬ 
πών καθηκόντων των μελών του πληρώματος, 

(β) ορίζει το χρόνο διεξαγωγής ιδιωτικών ραδιοεπικοι¬ 
νωνιών, 

(γ) ορίζει τους υπεύθυνους για την μεταφορά στα σω¬ 
στικά μέσα καθώς και για την ενεργοποίηση του δορυφο¬ 
ρικού ΕΡΙΒΒ, του αναμεταδότη 8ΑΒΤ και των φορητών 
πομποδεκτών λ/ΗΡ σωστικών μέσων κάνοντας σχετική κα- 
ταχώρηση στον πίνακα διαίρεσης πληρώματος. 

5. Δεν επιτρέπεται εκπομπή μέσα σε λιμάνι ή όρμοπαρά 
μόνο στις πιο κάτω περιπτώσεις: 

(α) Γιατη διεξαγωγή υπηρεσιακής ανταπόκρισης που α¬ 
φορά στην κίνηση του πλοίου μέσα στο λιμάνι ή τον όρμο. 

(β) Για να ολοκληρωθεί ανταπόκριση του πλοίου, που 
εκκρεμεί, εκτός αν αυτό είναι αντίθετο με τους κανονι¬ 
σμούς που ισχύουν στη χώρα που βρίσκεται το πλοίο. 

(γ) Μέσω του Επίγειου Σταθμού Πλοίων (Ε.Σ.Π.) ΙΝ- 
ΜΑΒ3ΑΤ εφόσον αυτό επιτρέπεται από τις αρχές της χώ¬ 
ρας σε λιμάνι ή όρμο της οποίας βρίσκεται το πλοίο ή εφ’ 
όσον η χώρα αυτή έχει κυρώσει την διεθνή συμφωνία για 
τη χρήση των Ε.Σ.Π. στα λιμάνια και τα χωρικά ύδατατων 
χωρών - μελών του ΙΝΜΑΒ3ΑΤ. 

6. Για το προσωπικό ραδιοεπικοινωνιών των πλοίων 
Ο.Μ.ϋ.δ.δ. δεν έχουν εφαρμογή οι διατάξεις περί του 
προσωπικού της υπηρεσίας ραδιοεπικοινωνιών του κανο¬ 
νισμού εργασίας επί Ελληνικών φορτηγών πλοίων οκτα¬ 
κόσιων κ.ο.χ. και άνω (Β.Δ. 806/70 Α' 275) και οι διατάξεις 
περί του προσωπικού της υπηρεσίας τηλεπικοινωνιών 
του κανονισμού εσωτερικής υπηρεσίας επί Ελληνικών ε¬ 
πιβατηγών πλοίων πεντακοσίων κ.ο.χ. και άνω (Β.Δ. 
683/60 ΑΊ 58). 

Άρθρο 58 

Καθήκοντα υπεύθυνου χειριστή ραδιοεπικοινωνιών 

1. Ο υπεύθυνος χειριστής ραδιοεπικοινωνιών είναι το 
μέλος του πληρώματος που του έχει ανατεθεί η ευθύνη 
για τη διαχείριση των ραδιοεπικοινωνιών κινδύνου, επεί¬ 
γοντος και ασφαλείας και: 

(α) Προΐσταται της υπηρεσίας ραδιοεπικοινωνιών του 
πλοίου, τελεί κάτω από τις άμεσες διαταγές και τον έλεγ¬ 
χο του πλοιάρχου ή του νόμιμου αναπληρωτή του και εί¬ 
ναι υπεύθυνος και υπόλογος απέναντι αυτού κατά την ά¬ 
σκηση των καθηκόντων του. 


(β) Εκπέμπει συναγερμό κινδύνου (όίεΐΓθεε εΙθό) μόνο 
μετά από έγγραφη εντολή του πλοιάρχου. 

γ) Εφαρμόζει τις διατάξεις του άρθρου Ν 39 του Διε¬ 
θνούς Κανονισμού 

Ραδιοεπικοινωνιών σε ότι αφορά τις διαδικασίες που α¬ 
κολουθούνται στη διαχείριση των επικοινωνιών κινδύνου 
και ασφάλειας και παρακολουθεί μέχρι την περαίωσή 
τους τις επικοινωνίες κινδύνου, επείγοντος και ασφάλει¬ 
ας, ενημερώνοντας τον πλοίαρχο σχετικά και καταχωρώ¬ 
ντας σχετικές εγγραφές στο ημερολόγιο ραδιοεπικοινω¬ 
νιών του πλοίου. 

(δ) Μεριμνά για τον τακτικό έλεγχο των συσκευών ρα¬ 
διοεπικοινωνιών του πλοίου και των περιφερειακών τους 
μονάδων καθώς και για τη διατήρηση των συσσωρευτών 
της ραδιοεγκατάστασης σε καλή κατάσταση και πλήρη 
φόρτιση. 

(ε) Εισηγείται έγκαιρα στον πλοίαρχο την απαιτούμενη 
περιοδική ανανέωση των οικείων πιστοποιητικών του 
σταθμού και τυχόν επισκευές και τεχνικές επιθεωρήσεις 
που ενδείκνυνται για την εξασφάλιση της ομαλής λει¬ 
τουργίας των συσκευών ραδιοεπικοινωνιών, καταχωρώ¬ 
ντας σχετικές εγγραφές στο ημερολόγιο ραδιοεπικοινω¬ 
νιών του πλοίου. 

(στ) Σε περίπτωση βλάβης του ραδιοεξοπλισμού μερι¬ 
μνά για την επισκευή ή συντήρηση των συσκευών ραδιο¬ 
επικοινωνιών πριν από την αναχώρηση του πλοίου από το 
λιμάνι, φροντίζοντας παράλληλα για τη σχετική ενημέρω¬ 
ση του πλοιάρχου και της υπεύθυνης τεχνικής εταιρείας 
συντήρησης του ραδιοεξοπλισμού ή στις περιπτώσεις 
που έχει επιλεγεί μέθοδος συντήρησης εν πλω, του υπεύ¬ 
θυνου ραδιοηλεκτρονικού του πλοίου. 

(ζ) Ευθύνεται για την κανονική τήρηση: 

(ι) της φυλακής ραδιοεπικοινωνιών στις διεθνείς συχνό¬ 
τητες κινδύνου και ασφάλειας. 

(ιι) του ημερολογίου ραδιοεπικοινωνιών. 

(η) Ευθύνεται για τη διεκπεραίωση της γραφικής και λο¬ 
γιστικής υπηρεσίας του σταθμού ραδιοεπικοινωνιών. 

(θ) Φροντίζει για τη διαφύλαξη των ειδών απογραφής 
του σταθμού και γενικότερα της υπηρεσίας ραδιοεπικοι- 
νωνιώντου πλοίου. 

(ι) Παρακολουθείτις επιθεωρήσεις του σταθμού ραδιο¬ 
επικοινωνιών, που διενεργούνται από τα εντεταλμένα όρ¬ 
γανα καθώς και τις εργασίες συντήρησης και επισκευής 
των ραδιοηλεκτρικών συσκευών του πλοίου παρέχοντας 
κάθε δυνατή συνδρομή στους επιθεωρητές και στα συ¬ 
νεργεία επισκευών. 

(ια) Διεκπεραιώνει τις ραδιοεπικοινωνίες του πλοίου (υ¬ 
πηρεσιακές και ιδιωτικές) καιτηρείτο απόρρητο της υπη¬ 
ρεσίας ραδιοεπικοινωνιών. Εφόσον στο πλοίο υπηρετούν 
πέραν του ενός κάτοχοι πιστοποιητικού χειριστού ραδιο¬ 
επικοινωνιών, ο πλοίαρχος μπορεί κατά την κρίση του να 
αναθέτειτη διεκπεραίωση των υπηρεσιακών και ιδιωτικών 
ραδιοεπικοινωνιών του πλοίου, καθορίζοντας τον χρόνο 
διεξαγωγής των ιδιωτικών ραδιοεπικοινωνιών, σε οποιο- 
δήποτε άλλο μέλος του πληρώματος κάτοχο του προβλε- 
πόμενου στο άρθρο 55 για την περιοχή πλόων πιστοποιη¬ 
τικού χειριστού για τον οποίο ισχύουν επίσης οι διατάξεις 
περί απορρήτου που προβλέπονται από την νομοθεσία. 

(ιβ) Παραδίδει αμέσως στον πλοίαρχο τα ραδιοτηλε¬ 
γραφήματα που λαμβάνει και τα οποία αφορούν γενικά 
στην υπηρεσία, τάξη και ασφάλεια του πλοίου καθώς επί¬ 
σης και στην ασφάλεια του Κράτους και δεν στέλνει τηλε¬ 
γραφήματα ούτε προβαίνει σε ανταποκρίσεις τέτοιας φύ- 

σης χωρίς αυτά να φέρουν την υπογραφή ή την έγκριση 
αντίστοιχα του πλοιάρχου. Η αποστολή υπηρεσιακών τη¬ 
λεγραφημάτων από οποιοδήποτε μέλος του πληρώματος 
απαγορεύεται εφόσον αυτά δεν φέρουν την υπογραφή 
του πλοιάρχου. Ραδιοτηλεγραφήματα ιδιωτικής φύσης 
στέλνονται ή δίνονται στον παραλήπτη με ευθύνη του υ¬ 
πεύθυνου χειριστή ραδιοεπικοινωνιών χωρίς να προηγεί¬ 
ται η έγκριση του πλοιάρχου, εφόσον αυτά δεν αφορούν 
στην υπηρεσία, τάξη και ασφάλεια του πλοίου καθώς επί¬ 
σης και στην ασφάλεια του Κράτους. 

(ιγ) Λαμβάνει τις πληροφορίες ναυτικής ασφάλειας (Μ- 
51) καθώς και το δελτίο ειδήσεων του ΥΕΝ και φροντίζει 
για την έγκαιρη ενημέρωση του πλοιάρχου στα θέματα 
ραδιοεπικοινωνιών που αφορούν την ασφαλή ναυσιπλοΐα 
του πλοίου. Μεταδίδει στους παράκτιους σταθμούς μετε¬ 
ωρολογικές παρατηρήσεις. 

(ιδ) Τηρεί σε απόλυτη τάξη: 

(ι) τα βιβλία και έντυπα του σταθμού, 

(ιι) τον πίνακα τηλεγραφικών και τηλεφωνικών τελών τον 
οποίο ενημερώνει με τις κάθε φορά τροποποιήσεις, και 
(ιιι) τους διεθνείς καταλόγους και ονοματολόγια της 
Διεθνούς Ένωσης Τηλεπικοινωνιών και επιφέρει σ’ αυτά 
τις σχετικές τροποποιήσεις σύμφωνα με τα συμπληρώ¬ 
ματα και παραρτήματα αυτών που εκδίδονται κάθε φορά. 

(ιε) Στις περιπτώσεις έκτακτου συμβάντος που αφορά 
άμεσα στην ασφάλεια του πλοίου που υπηρετεί ή άλλου 
πλοίου ή των επιβαινόντων σ’ αυτά επιλαμβάνεται των 
διαδικασιών κινδύνου, επείγοντος και ασφαλείας χρησι¬ 
μοποιώντας όλες τις διατιθέμενες στο πλοίο συσκευές 
ραδιοεπικοινωνίας και, εκτός εάν δεν λάβει διαφορετική 
διαταγή από τον πλοίαρχο, παραμένει στο πλοίο μαζί του 
μέχρις ότου εξασφαλισθεί η παροχή βοήθειας. 

(ιστ) Δεν χρησιμοποιεί άλλο διακριτικό κλήσης εκτός α¬ 
πό αυτό που γράφεται στην άδεια εγκατάστασης και λει¬ 
τουργίας του σταθμού. 

(ιζ) Δεν συνδιαλέγεται μέσω των σταθμών του πλοίου 
για ζητήματα που δεν είναι αυστηρώς υπηρεσιακά. 

(ιη) Οφείλει να επιστήσει την προσοχή του πλοιάρχου 
για τις συνέπειες αν διαταχθεί να προβεί σε πράξη ή πα¬ 
ράλειψη που είναι αντίθετη με τους κανονισμούς που διέ- 
πουντην υπηρεσία ραδιοεπικοινωνιών. Αν ο πλοίαρχος ε- 
πιμείνει στην εκτέλεση της διαταγής του, ο υπεύθυνος 
χειριστής ραδιοεπικοινωνιών οφείλει να υπακούσει, αφού 
ζητήσει γραπτή εντολή του πλοιάρχου και να μνημονεύ¬ 
σει το γεγονός στο ημερολόγιο ραδιοεπικοινωνιών. 

(ιθ) Οφείλει απολυόμενος να παραδώσει στον αντικα¬ 
ταστάτη του τον ραδιοεξοπλισμό διασφαλίζοντας την λει¬ 
τουργία κάθε μονάδος. Η παράδοση πιστοποιείται με 
πρωτόκολλο, που συντάσσεται σύμφωνα με την απογρα- 
φή του σταθμού, το οποίο υπογράφεται από αυτόν που 
παραδίδει και απ’ αυτόν που παραλαμβάνει και θεωρείται 
από τον πλοίαρχο. Αν ο υπεύθυνος χειριστής που απο¬ 
λύεται δεν αντικαθίσταται από άλλον, παραδίδει τον ρα- 
διοεξοπλισμό στον πλοίαρχο. 

(κ) Σε περίπτωση που διαπιστώνει παρεμβολές, συ¬ 
ντάσσει και στέλνει στην αρμόδια Υπηρεσία του Υπουρ¬ 
γείου Μεταφορών και Επικοινωνιών με κάθε πρόσφορο 
μέσο την έκθεση βεβαίωσης παράβασης που προβλέπε- 
ται στο άρθρο 15 του Διεθνούς Κανονισμού Ραδιοεπικοι¬ 
νωνιών (Δ.Κ.Ρ.) 


2. Ο προβλεπόμενος από τις διατάξεις του άρθρου 55 
δεύτερος χειριστής ραδιοεπικοινωνιών, συνεπικουρεί 
σύμφωνα με τις οδηγίες του πλοιάρχου τον υπεύθυνο χει¬ 
ριστή ραδιοεπικοινωνιών στα καθήκοντα της προηγουμέ- 
νης παραγράφου και τον αντικαθιστά σε περίπτωση κω¬ 
λύματος. 

Άρθρο 59 

Καθήκοντα ραδιοηλεκτρονικού 

Ο ραδιοηλεκτρονικός στον οποίο ανατίθενται τα καθή¬ 
κοντα της συντήρησης της παραγράφου 5 του άρθρου 55 
του παρόντος: 

(α) Φροντίζει τηρώνταςτους κανόνες της τέχνης και της 
επιστήμης για την εύρυθμη λειτουργία, τη συντήρηση και 
την αποκατάσταση βλαβών στον κύριο ή δευτερεύοντα ε¬ 
ξοπλισμό του πλοίου, στο μικρότερο δυνατό χρονικό διά¬ 
στημα. 

(β) Είναι υπεύθυνος για την παρακολούθηση, συντήρη¬ 
ση και επισκευή των συστημάτων, διατάξεων και συσκευ¬ 
ών ραδιοεπικοινωνιών, ραδιοναυτιλίας, ενδοεπικοινω¬ 
νίας, ψυχαγωγίας, αναπαραγωγής εντύπων, αυτομάτου 
καταγραφής ή καταγραφής και επεξεργασίας στοιχείων 
και των περιφερειακών διατάξεων, μέσων ή συσκευών 
των παραπάνω συστημάτων. 

Άρθρο 4 

Με την επιφύλαξη της παραγράφου 2 του άρθρου 56 
του Πέμπτου Μέρους του κανονισμού αυτού στα πλοία 
που εντάσσονται στο Παγκόσμιο Ναυτιλιακό Σύστημα 
Κινδύνου και Ασφαλείας (6Μ085) δεν υπάρχει υποχρέω¬ 
ση ναυτολόγησης ραδιοτηλεγραφητού, όπου αυτή προ- 
βλέπεται από τις ισχύουσες διατάξεις. 

Άρθρο 5 

Καταργούμενες διατάξεις 

Από την έναρξη ισχύος του παρόντος διατάγματος κα- 
ταργούνται οι περιπτώσεις α/α 6 και οι διευκρινιστικές ση¬ 
μειώσεις 9 και 14 του πίνακα φορτηγά και λοιπών κατηγο¬ 
ριών πλοία του άρθρου 9 καθώς και τα άρθρα 25, 26, 39, 
40, 45, 46,47, 49 και 52 του Π.Δ. 362/84 (ΑΊ24) και για τις 
ραδιοηλεκτρικές συσκευές που αναφέρονται σε αυτά ι¬ 
σχύει το Παράρτημα Α του Π.Δ. 347/1998 «Εξοπλισμός 
των πλοίων σύμφωνα με την οδηγία 96/98/ΕΚ του Συμ¬ 
βουλίου της 20ης Δεκεμβρίου 1996». 

Άρθρο 6 

Η ισχύς του παρόντος διατάγματος αρχίζει τριάντα (30) 
μέρες μετά τη δημοσίευσή του στην Εφημερίδα της Κυ¬ 
βέρνησης. 

Στον Υπουργό Εμπορικής Ναυτιλίας ανατίθεται η δημο¬ 
σίευση και εκτέλεση του παρόντος διατάγματος. 

Αθήνα,31 Ιανουάριου 2000 

